Lolland-Falsters Stifts-Tidende, 1841-05-15
Af en Bekjendtgjørelse i Berl. Tid. for 12te dennes erfares, at det Flensborger=DampskibsfartsSelskabs i Hull nybyggede Jern=Damskib kan forventes i August Maaned at begynde sine regelmæssige Farter mellem Flensborg, Kjøbenhavn, Aarhuus og flere Anløbsteder. Om Vordingborg, Gaabense eller Grønsund befinde sig imellem disse, vide vi endnu ikke. Af Corfaren N. 27, der har til Motto: Ca fra, ca ira, uddrage vi følgende: Da Fregatten Bellona ankom til Sandbanken ved Hornos-Øerne, raabte den naturligviis Varsko. Men Sandbanken, var trodsig og vilde ikke gaae af Veien. Saa maatte den naturligviis tage Skade for Hjemgjæld og blev paaseilet. – Af hvilken Beskaffenhed Provianten maa være ved endeel militaire Corps, og med hvilke Øine Vedkommende maae betragte deres Undergivne, kan skjønnes af en Bekjendtgjørelse i Berlingske Tidende, hvor iblandt Andet annonce res en Licitation over: 68 Tdr. 3 Skpr. Havre, 687 Lpd. 17 Pd. Hø, 467 Lpd. 4 Pd. Halm til 3die Livregiment tilfods i Helsingør. – Dhrr. Hashagen, Hyllested og Actionairerne i Rysensteens Badeanstalt skulle have ifinde at anlægge Sag imod Metropolitanskolen, fordi denne har givet sine Elever kolde Dryppebade i Vinter. Metropolitanskolen agter at paastaae sig frifunden, af den Grund, at den har givet Eleverne dem gratis. - For Corsarens" som ansvarhavende Redacteurer er blevet eller bliver i disse Dage beskikket 6 Actorer og 9 Defensorer, for den formeentlige virkelige Redacteur, 5 Actorer og 5 Defensorer, og for de tre andre Tiltalte 1 Actor og 3 Defensorer - Summa: 12 Actorer og 17 Defensorer, eller 29 Hof= og Stadsrets=Procuratorer, som blive satte i Activitet. Det antages at være et lykkeligt Omen for Sagens Udfald, at den bliver saaledes ordnet; thi hvorledes skulde en Sag kunne tabes, naar den har 17 Defensorer. - Samtale mellem en Theaterdirecteur og en af hans Venner: Vennen. Man har aldrig den Fornøielse at see Dem i Theatret, Hr. Justitsraad. Justitsraaden. Jeg gider skau inte gaae derhen - det er saadan noget Sk., vi gile. V. Saa synes mig De skulde tage Deres Afsked, Hr. Justitsraad. – J. Skulde jeg forære dem de 400 Rbd. Overrets=Sager. 1) Kjøbmand Julius, Ludvig Hahn af Hamborg contra Procurator Bonnezen af Nakskov. Citanten havde ifølge Dom faaet Udlæg i Jndstævntes Bogsamling for 276 Rbd.; men da Citanten skred til Auction over det Udlagte, protesterede Jndstævnte, paa Grund af, at han havde ved Høiesteret staaende en Sag angaaende hans Ansvar til Kammerraad Ebbesens Bo eller Kongens Kasse, og formeente, at Kongens Kasse var berettiget til fortrinlig Betaling i det Udlagte fremfor Citanten, og det for Tiden ikke kunde bestemmes, om samme Kasse paa anden Maade kan dækkes for sit Tilgodehavende, hvoraf det vil afhænge, om ikke muligen det i Frd. 4de Marts 1690 foreskrevne Tvangsmiddel kan blive anvendt imod ham, hvorfor han i høi Grad er interesseret, at det Udlagte ikke realiseres, for hans Mellemværende med Boet eller Kongens Kasse er endeligen afgjort. Kammeradvocaten havde været stævnet under Sagen, men havde erklæret, at han efter Sagens nærværende Stilling maatte ansee det ufornødent at tage til Gjenmæle i samme." Overretten antog, at om endog Jndstævntes Stilling til en anden Creditor muligen kunde forværres ved Salget, kunde dette ikke hindre Citanten i Realisationen ifølge det usvækkede Udlæg. Overretten bestemte derfor, at Auctionsdirecteuren i Nakskov, der ved Kiendelse havde givet Jndstævntes Protest Medhold, skulde efter nærmere Reqvisition paany foretage og fremme Auctionen. 2) d'Auchamp, Actor, contra Fæstegaardmand Rasmus Christensen Galle af Lundbye paa Falster. Den 26de September 1840 indfandt sig 5 Huusmænd hos Tiltalte efter Ordre fra Eieren af Vennerslund, Justitsraad Grandjean, for at istandsætte for Bondens Regning et Hegn imellem dennes Fæstejord og en tilstødende Tørvemose, hvilket Hegn Bonden, uagtet ham givet Paalæg, ikke havde istandsat. Bonden erklærede da Huusmændene: at dersom de ikke strax forlode hans Jord, vilde han tage deres Værktøi fra dem; og han iværksatte ogsaa dette (efter at den tilstædeværende Avlsforvalter havde yttret, at Arbeidet ikke kunde standses, da Folkene vare beordrede til at udføre det), idet han først optog 4 Skovler og en Spade, der, medens Hegns linien blev af trukken, vare henlagte paa den Side af Linien, som vendte imod hans Fæstejord, og derpaa gik hen til Huusmændene og fratog dem de andre Spader, som de holdt i Haanden, uden dog at anvende Vold, da de ikke modsatte sig. Disse Redskaber bragte han derefter hjem i sin Gaard, hvor de bleve, indtil han efter givet Tilhold udleverede dem den 14de October. Birkedommeren paa Falster frifandt Bonden for Justitiens Tiltale samt paalagde det Offentlige Sagens Omkostninger; Dommen blev appelleret til Overretten; denne skjønnede ei heller at Bondens Forhold egnede sig til Justitiens Paatale og stadfæstede Dommen. (Dagen.)